Giorgio Surian

**Giorgio Surian** (Rijeka, 21. oktobra 1954.), jugoslavenski i hrvatski operni pjevač (bas-bariton).

## Život
Surian je debitirao pod korepeticijom Petera Škrjanca 1977. u Rijeci kao Sulejman u Zrinjskom. Nakon natjecanja verdijanskih glasova (1978.) u Bussetu pojavljuje se na audiciji za školu milanske operne kuće Teatro alla Scala, u kojoj studira 3 godine. za vrijeme studija počinje pjevati u sezoni milanske Scale, na pozornicama nekadašnje „Piccole Scale“, u komornim operama „Kameni uzvanik“ Dargominskoga, u Solivinoj „Brončanoj glavi“, u Testijevu „Dvojniku“, u Brittenovu „Albertu Heringu“, te na raznim koncertima koje je organizirao centar za usavršavanje opernih umjetnika milanske Scale, tj. škola u kojoj se usavršavao. U „velikoj“ Scali debitira 1980. s Beethovenovim oratorijem „Krist na Maslinskoj gori“ te s „Ernanijem“ u ulozi basa – Silve. Od tada započinje svoju veliku međunarodnu karijeru.
 
Najveći gradovi u kojima je nastupao jesu: Pariz (Opera Comic: „Puritanci“; Grand Opera Garnier: „Macbeth“), Zürich („Macbeth“), Beč („Put u Reims“, „Seviljski brijač“, „Lucia di Lammermoor“ ...), London (Covent Garden: „Pepeljuga“, „Lucia di Lammermoor“), Madrid (Teatro Real: „Faustovo prokletstvo“, „Ljubavni napitak“, „Fidelio“ ...), Lisabon ( Verdijev „Requiem“, „La Serrana“), Moskva (Boljšoj teatar: „Capuletti e Montecchi“ (gostovanje milanske Scale).), Frankfurt („Cosi fan tutte“, „Hoffmannove priče“), Berlin („Put u Reims“ s Berlinskom filharmonijom pod ravnanjem Claudija Abbada), Atena (Nacionalni teatar: „Attila“), New York (Metropolitan: „Seviljski brijač“), Mexico City (Verdijev „Requiem“), Tokio („Put u Reims“ (gostovanje s Bečkom operom) te „Capuletti e Montecchi“ (s milanskom Scalom)).

Najviše djeluje u Italiji, u svim najvećim kazalištima: u Milanu – La Scala (gdje je ostvario više od 30 različitih uloga), u Rimu, Genovi, Veneciji, Trstu, Veroni, Palermu, Cagliariju, Bologni ...

Pjeva na puno različitih jezika: na hrvatskom („Nikola Šubić Zrinjski“ ...), talijanskom, francuskom („Carmen“, „Hoffmannove priče“ ...), njemačkom („Ukleti Holandez“ ...), portugalskom (“La Serrana“), ruskom („Pikova dama“), češkom („Jenufa“), latinskom („Requiem“), engleskom („Reix Progress“). Pjeva u operama, misama, oratorijima ...; tijekom svoje karijere realizirao je više od 160 različitih uloga.

Surađivao je s najvećim dirigentima – C. Abbadom, R. Mutijem, Klaiberom, Ozawom, Giullinijem, Mazelom, Z. Mehtom ...

Surađivao je i s najpoznatijim režiserima – Francom Zeffirellijem, Ugom De Anom, Lucom Ronconijem, Wernerom Herzogom, Chrisom Krausom ...

Nastupao je s priznatim pjevačima – Andreom Bocellijem, Placidom Domingom, Mirellom Freni, Joan Sutherland, Montserrat Caballé, Katiom Ricciarelli, Leom Nuccijem, Nikolajem Gjaurovim, Cesareom Siepijem, Pierom Cappucillijem ...

Zahvaljujući nevjerojatnom rasponu glasa, pjeva različite uloge: 
* kao basso profondo – Fiesco u operi „Simon Boccanegra“, Seneca u operi „Krunidba Popeje“ itd.; 
* kao basso cantabile – u operama „Ernani“, „Attila“, „Sonnambula“, „Lucia di Lammermoor“ itd.; 
* kao bas-bariton – u operama „Faust“, „Faustovo prokletstvo“, „Hoffmannove priče“ itd.; 
* kao bariton – u operama „Falstaff“, „Tosca“, „Gianni Schicchi“, „Carmen“ itd.

Predaje solo pjevanje na Muzičkoj akademiji u Zagrebu.

## Repertoar
* „Tosca“, Scarpia
* „Gianni Schicchi“, Gianni Schicchi
* „Tabarro“, Michele
* „La fanciulla del West“, Sceriffo
* „Falstaff“, Falstaff
* „Otello“, Jago
* „Aida“, Amonastro
* „Leteći Holandez“, Holandez
* „Carmen“, Escamillo
* „Hoffmannove priče“ (4 uloge)
* „Faust“, Mefistofele
*  „Mali dimnjačar“, Crni Bob
* „Figarov pir“, Figaro, Conte
* „Così fan tutte“, Don Alfonso
* „Don Giovanni“, Leporello
* „Seviljski brijač“, Basilio – la calunnia in RE
* „Ljubavni napitak“, Dulcamara
* „Andrea Chénier“, Gérard
* „Cavalleria Rusticana“, Alfio
* „Lucrezia Borgia“, Alfonso
* „Don Pasquale“, Don Pasquale
* cijeli francuski bas-baritonski repertoar.

## Diskografija

DVD
* G. Rossini, „La donna del lago“, Teatro alla Scala, uloga: Duglas, izd.: VideoLand
* G. Rossini, „Guglielmo Tell“, Teatro alla Scala, uloga: Gualtiero
* G. Rossini, „Viaggio a Reims“, Pesaro, uloga: Don Prudenzio
* V. Bellini, „Norma“, Tokio, uloga: Oroveso
* W. A. Mozart, „Nozze di Figaro“, Teatro Comunale di Firenze, uloga: Figaro
* G. Puccini, „Tosca“, „Puccini Festival“, Torre del Lago, uloga: Scarpia.

CD
* J. Massenet, „Cheruban“, Teatro Lirico Cagliari 
* G. Verdi, „Rigoletto“, Teatro alla Scala, uloga: Monterone
* G. Verdi, „Forza del destino“, Teatro alla Scala, uloga: Calatrava
* M. Musorgski, „Salammbo“, uloga: Primo Sacerdote, izd.: Italia Fonit Cetra (1980.)
* G. Rossini, „Ermione“, „Rossini Opera Festival“, Pesaro, uloga: Fenicio, izd.: Legato Classics
* G. Rossini, „Guglielmo Tell“, Teatro alla Scala, uloga: Gualtiero, izd.: Philips (1988.)
* G. Donizetti, „La Favorite“, festival „Donizetti e il suo tempo“, Bergamo, uloga: Balthazar, izd.: Ricordi (1992.)
* G. Rossini, „Bianca e Falliero“, „Rossini opera Festival“, Pesaro, uloga: Capellio, izd.: Ricordi (1992.)
* G. Donizetti, „Maria di Rudenz“, Teatro „La Fenice“, Venecija, uloga: Rambaldo, izd.: Serenissima (1994.)
* G. Puliti, „Musica sacra“ (1), izd.: Sveta glazba, Produkcija Prosoli, Hrvatska (1993.)
* I. M. Lukačić, „Sacrae cantiones“ (1 & 2), izd.: Exultate Deo (1993.)
* G. Puliti, „Musica sacra“ (2), izd.: Sveta glazba, Produkcija Prosoli, Hrvatska (1996.)
* A. Ponchielli, „La Gioconda“, Teatro „Amilcare Ponchielli“, Cremona, uloga: Alvise Badoero, izd.: Fonè (1997.)
* G. Rossini, „Demetrio e Polibio“, Festival di Martina Franca, uloga: Polibio, izd.: Dynamic (2002.)
* G. Meyerbeer, „Robert le Diable“, Festival di Martina Franca, uloga: Beltram, izd.: Dynamic (2000.)
* A. Smareglia, „Nozze Istriane“, Teatro „G. Verdi” di Trieste, uloga: Biagio, izd.: Bongiovanni (2000.)
* G. Verdi, „I Lombardi alla Prima Crociata“, Teatro „Amilcare Ponchielli”, Cremona, uloga: Pagano, izd.: Dynamic (2002.)

SNIMKE "RAI"
* G. Rossini, „Otello“
* G. Rossini, „Bianca e Falliero“, uloga: Capellio
* G. Rossini, „Ermione“, uloga: Fenicio
* G. Rossini, „Barbiere di Siviglia“, uloga: Don Basilio, Teatro alla Scala
* W. A. Mozart, „Requiem“ 
* G. Paisiello, „La serva padrona“, uloga: Uberto, Firenca
* G. B. Pergolesi, „La serva padrona“, uloga: Uberto, Firenca.

## Nagrade i priznanja
* Odličje Zvĳezde Danice s likom Marka Marulića za sveukupni doprinos glazbenom stvaralaštvu (1996.). 
* Nagrada ORLANDO – nagrada HRT-a za najbolja dostignuća u glazbenom, odnosno dramskom programu Dubrovačkih ljetnih igara (1996.).
* Nagrada „Milan Pihler“ (sezona 2005./2006.) za ulogu Don Alfonsa u opernoj predstavi „Così fan tutte“.
* Premio lirico internazionale "Mario Tiberini"(2008.). 
* Nagrada Milka Trnina (2009.).
* Nagrada "Vladimir Ruždjak" (sezona 2011./2012.) za ulogu Dulcamare u opernoj predstavi "Ljubavni napitak"

## Vanjske veze
* Giorgio Surian (službena web stranica)